b'\n_START_ARTICLE_\nRein Porro\n_START_PARAGRAPH_\nRein Porro (s\xc3\xbcndinud 12. aprillil 1943 Tartus) on endine Eesti lendur ja riigiametnik._NEWLINE_Lenduriks \xc3\xb5ppis ta N\xc3\xb5ukogude Liidu tsiviillennunduse Sassovo lennukoolis Moskva l\xc3\xa4hedal, mille l\xc3\xb5petas 1964. aastal. Aastatel 1976\xe2\x80\x931980 \xc3\xb5ppis ta Leningradi Tsiviillennunduse Akadeemias ning t\xc3\xa4iendas end seej\xc3\xa4rel mitmes teises lennukoolis._NEWLINE_Rein Porro t\xc3\xb6\xc3\xb6tas 29 aastat Aeroflotis lendurina._NEWLINE_Taasiseseisvunud Eestis on Porro \xc3\xb5petanud lennuasjandust N\xc3\xb5o Keskkoolis ja lendamist Tartu Lennukolled\xc5\xbeis. Ta on t\xc3\xb6\xc3\xb6tanud Lennuameti vaneminspektori ja asedirektorina. Ta on osalenud ka Eesti lennundusalaste seaduste koostamisel._NEWLINE_Rein Porro oli \xc3\xbcks Eesti lennunduskoolituse taastamise algatajaid. Ta osalenud Eesti ja L\xc3\xa4ti lennuv\xc3\xa4e pilootide koolitamises._NEWLINE_Rein Porro kuulub alates 2008. aastast Isamaa ja Res Publica Liitu.'